2017 m. sausio 25 d. Bendrojo Teismo nutartis byloje Internacional de Productos Metálicos / Komisija
(Byla T-217/16)1
(Ieškinys dėl panaikinimo – Dempingas – Tam tikros importuojamos Kinijos kilmės arba iš Malaizijos siunčiamos geležinės arba plieninės tvirtinimo detalės – Reglamentas, kuriuo panaikinamas galutinis antidempingo muitas – Konkrečios sąsajos nebuvimas – Reglamentuojamojo pobūdžio aktas, dėl kurio reikia priimti įgyvendinimo priemones – Akivaizdus nepriimtinumas)
Proceso kalba: ispanų
Šalys
Ieškovė: Internacional de Productos Metálicos, SA (Vitorija-Gasteisas, Ispanija), atstovaujama advokatų C. Cañizares Pacheco, E. Tejedor de la Fuente ir A. Monreal Lasheras
Atsakovė: Europos Komisija, atstovaujama advokatų J. F. Brakeland, M.França ir G. Luengo
Dalykas
SESV 263 straipsniu grindžiamas prašymas panaikinti 2016 m. vasario 26 d. Komisijos įgyvendinimo reglamento (ES) 2016/278, kuriuo panaikinamas galutinis antidempingo muitas, kuris buvo nustatytas tam tikroms importuojamoms Kinijos Liaudies Respublikos kilmės geležinėms arba plieninėms tvirtinimo detalėms ir kurio taikymas buvo išplėstas tam tikroms iš Malaizijos siunčiamoms importuojamoms geležinėms arba plieninėms tvirtinimo detalėms, deklaruojamoms arba nedeklaruojamoms kaip Malaizijos kilmės (OL L 52, 2016, p. 24), 2 straipsnį.
Rezoliucinė dalis
1.    Atmesti ieškinį kaip akivaizdžiai nepriimtiną.
2.    Priteisti iš Internacional de Productos Metálicos, SA bylinėjimosi išlaidas.
____________
1  –    OL C 251, 2016 7 11.